Държавен вестник, бр. 29, 2011 г., стр. 79

БРОЙ  29	
Д Ъ Р Ж А В Е Н  В Е С Т Н И К 	
СТР.  79  
ПРИЛОЖЕНИЕ Б: ПРОЕКТЕН ЦИКЪЛ
За изпълнение на задълженията си за управле-
ние и изпълнение на безвъзмездната финансова 
помощ по Програмата на Управляващия орган 
ще му бъде оказано съдействие от Асистента по 
проекта, Участващите банки, Асистента по вери-
фикацията и енергийните одитори. Описаното по-
долу съдействие е примерно, като допълнително 
ще бъде обсъдено и прецизирано от Страните.
1. Предприятието попълва Формуляр за кан-
дидатстване с кратко описание на предприятието 
и идеята на проекта и го представя на Асистента 
по проекта за предварителна проверка.
2. Асистентът по проекта преглежда формуляра 
и решава дали проектът отговаря на критериите и 
дали предприятието трябва да следва технологич-
но ориентирания подход или подхода за енергиен 
одит. Асистентът по проекта издава Документ за 
потвърждение на техническа допустимост.
А) Технологично ориентиран подход
В случай на малки по размер (т.е. при допустими 
разходи за проекта под 500,000 евро с безвъзмездна 
финансова помощ в рамките на прага на помощта 
de minimis) и несложни инвестиции (например 
подмяна на бойлер) проектът се счита за прием-
лив за финансиране и получаване на безвъзмезд-
на финансова помощ в случай, че технологията 
отговаря на минималните технически параметри 
съгласно  списъка на материалите и оборудването, 
допустими за финансиране по Програмата. Този 
списък определя и най-добрите налични техноло-
гии, които отговарят на изискванията за по-голяма 
безвъзмездна финансова помощ.
1. С Документа за потвърждение на техническа 
допустимост, което в случая на този подход по-
твърждава съответствие със списъка на материалите 
и оборудването, допустими за финансиране по 
Програмата, както и съответствие  с най-добрите 
налични технологии, когато са приложими за 
проекта, предприятието се обръща към Участваща 
банка и кандидатства за заем.
2. Участващата банка извършва предварителен 
финансов анализ на кандидата и издава Документ 
за потвърждение за финансова допустимост, с което 
потвърждава, че принципно Участващата банка при 
спазване на определени условия ще бъде готова 
да предостави финансиране на предприятието за 
инвестиция за енергийна ефективност.
3. Предприятието представя Документ за по-
твърждение на техническа допустимост и Документ 
за потвърждение за финансова допустимост на 
Договарящия орган/Оценителната комисия. Ро-
лята и отговорностите на Оценителната комисия 
и критериите, прилагани за оценка на проектите, 
ще бъдат съгласувани впоследствие от Страните 
след преглед на препоръките на Консултанта за 
подготовка на Програмата. 
4. Всички допуснати проектни предложения 
ще бъдат оценявани в съответствие с критери-
ите, описани в насоките за кандидатстване, и в 
съответствие с ПМС № 121 от 2007 г. и за одо-
брените проектни предложения ще се подписва 
Договор за безвъзмездна финансова помощ, който 
потвърждава, че при успешно верифициране на 
осъществяването на инвестицията предприятието 
отговаря на изискванията за получаване на без-
възмездна финансова помощ.
5. Предприятието представя Договора за без-
възмездна финансова помощ на Участваща банка 
и кандидатства за заем. Като част от процеса на 
одобрение на кредита от Участващата банка ще 
се изисква да направи проверка на съответствието 
с изискванията за възлагане на поръчки съгласно 
ПМС № 55 от 2007 г. (точното естество на тази 
проверка за съответствие ще бъде съгласувано по-
късно от двете Страни след преглед на препоръките 
на Консултанта по подготовка на Програмата).
6. Предприятието изпълнява проекта, информира 
Договарящия орган, че проектът е готов за верифи-
кация и представя необходимата за верификацията 
документация на Асистента по верификацията. 
Документацията ще съдържа и доказателство, че 
са били спазени съответните процедури за възла-
гане на поръчка за избор на доставчик на услуги/
оборудване съгласно ПМС № 55 от 2007 г.
7. Асистентът по верификация верифицира 
проекта и издава Удостоверение за извършена 
верификация и го представя на Договарящия орган 
заедно с придружителните документи. Удостовере-
нието за извършена верификация потвърждава, че 
оборудването съответства на техническите изисква-
ния съгласно списъка с материалите и оборудва-
нето, допустими за финансиране по Програмата, 
и посочва очакваното ниво на енергоспестяване 
и намаляване на въглеродни емисии в резултат 
от осъществяването на проекта при обичайните 
условия за извършване на дейността.
8. След получаване на Удостоверението за 
извършена верификация и финалния отчет от 
бенефициента Договарящият орган верифицира 
и изплаща безвъзмездната финансова помощ по 
сметката на бенефициента в банката2.
Б) Подход на енергиен одит
В случаи на по-големи и по-сложни про-
екти, като заменяне на технологии (например 
модернизиране на  пещ в керамична фабрика), 
предприятието трябва да има енергиен одит и 
предпроектно проучване за изпълнимост, изготвени 
в съответствие с българската нормативна уредба, 
преди да кандидатства за заем и за безвъзмездна 
финансова помощ по Програмата.
1. С Документа за потвърждение на техническа 
допустимост предприятието:
• 
се обръща към Участваща банка и кан-
дидатства за заем; и
• 
се обръща към някой от предварително 
избраните енергийни одитори за изгот-
вяне на техническа документация на 
проекта и заплаща стойността на тази 
услуга със собствени средства.
2. Участващата банка извършва предварителен 
финансов анализ на кандидата и издава Документ 
за потвърждение за финансова допустимост, с което 
потвърждава, че принципно Участващата банка при 
спазване на определени условия ще бъде готова 
да предостави финансиране на предприятието за 
инвестиция за енергийна ефективност.
(2) В зависимост от споразумението между пред-
приятието и Участващата банка безвъзмездната 
финансова помощ може да бъде използвана за 
частично погасяване на заема.